ནོ་བྷེལ་གཟེངས་རྟགས་བྱུང་ནས་ལོ་ངོ༡༠༩ཕྱིན་པའི་དེ་རིང་།སྐད་གྲགས་ཆེ་བའི་ནོ་བྷེལ་ཞི་བདེའི་གཟེངས་རྟགས་ལ་མངའ་བའི་དམིགས་བསལ་ཁྱད་ཆོས་དེ་ཉུང་མཐའ་ཡང་ཡུལ་གྲུ་ཁག་ཅིག་ཏུ་རིམ་གྱིས་ཉམས་ཀྱིན་པའི་ཚོར་བ་ཞིག་མི་རྣམས་ལ་ཡོད་པ་འདྲ།ཡིན་ན་ཡང་།ནོ་བྷེལ་ཞི་བདེའི་གཟེངས་རྟགས་ལ་མཐོང་ག་ཚོད་ཅིག་སྤྲད་མིན་དེ་སྤྱི་ཚོགས་དེ་དང་གང་ཟག་དེ་ལ་རག་ལས་ཡོད་པ་ལས་ནོ་བྷེལ་ཞི་བདེའི་གཟེངས་རྟགས་རང་སྟེང་ན་མེད།དཔེར་ན།ཕྱི་ལོ༢༠༠༩ལོའི་ནོ་བྷེལ་ཞི་བདེའི་གཟེངས་རྟགས་ཐོབ་མཁན་ཨ་རིའི་སྲིད་འཛིན་ཨོ་བྷ་མས་ད་ལྟ་དཀྱིལ་ཤར་ཁུལ་དུ་དམག་འཁྲུག་རྒྱག་གིན་ཡོད་པ་དང་།ཕྱི་ལོ༢༠༡༠ལོའི་ནོ་བྷེལ་ཞི་བདེའི་གཟེངས་རྟགས་ཐོབ་མཁན་རྒྱ་རིགས་ལིའུ་ཞོ་པའོ་ད་ལྟ་རྒྱ་གཞུང་གི་བཙོན་འོག་ན་ཡོད།དེ་བཞིན་ཕྱི་ལོ༡༩༨༩ལོའི་ནོ་བྷེལ་ཞི་བདེའི་གཟེངས་རྟགས་ཐོབ་མཁན༧སྤྱི་ནོར༧གོང་ས་རྒྱལ་བ་རིན་པོ་ཆེ་ཕྱིར་ཕ་ཡུལ་དུ་ལོག་རྒྱུ་ཕར་ཞོགཐ་ན་ལྷོ་ཨ་ཧྥི་རི་ཀར་ཡང་ཕེབས་གནང་ཐུབ་ཀྱིན་མེད།